Diari Oficial de la Generalitat Valenciana


Sumari del DOGV 4546, del 17-07-2003 (2003/8405)

ORDE de 14 de juliol del 2003, del conseller de Presidència, per la qual delega determinades atribucions en diversos òrgans de la Conselleria de Presidència.
-------------------------------------------------------------------------------------------------------------------------------------------------------------

### Dades del document

Número de DOGV
:   4546

Data del DOGV
:   17-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8405


Data del document
:   14-07-2003

Organisme emissor
:   Conselleria de Presidència

Tipus de document
:   Ordre

Descriptors 

:   * Conselleria de Presidència
    * delegació de poders
    * competència administrativa
    * administració regional

ORDE de 14 de juliol del 2003, del conseller de Presidència, per la qual delega determinades atribucions en diversos òrgans de la Conselleria de Presidència. [2003/8405]
  
El Decret 111/2003, d'11 de juliol, del Consell de la Generalitat, ha aprovat el Reglament Orgànic i Funcional de la Conselleria de Presidència, en el qual queden establits els distints òrgans superiors, directius i del nivell administratiu en què s'estructura el departament.
  
A fi de dotar de major agilitat la gestió dels assumptes dels quals la Conselleria de Presidència té assignada la competència, i d'acord amb el principi d'eficàcia que regix l'actuació de les administracions públiques, es considera oportú delegar determinades atribucions del conseller de Presidència en el secretari autonòmic de Comunicació i en la sotssecretària de la Conselleria de Presidència.
  
En virtut d'això, i de conformitat amb el que disposen els articles 35 i 68 de la Llei de Govern Valencià, i els articles 13 i 14 de la Llei de Règim Jurídic de les Administracions Públiques i del Procediment Administratiu Comú,
  
ORDENE
  
Primer
  
Es delega en el secretari autonòmic de Comunicació de la Conselleria de Presidència la facultat de resoldre els procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, i que corresponen a l'àmbit funcional de la secretaria autonòmica esmentada.
  
Segon
  
Es deleguen en la sotssecretària de la Conselleria de Presidència les atribucions següents:
  
1. Les facultats ordinàries en matèria de contractació administrativa i de dret privat.
  
2. Els actes de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins els límits legals i reglamentaris.
  
3. La resolució de recursos en via administrativa que corresponguen al conseller de Presidència, amb les excepcions legals corresponents.
  
4. La resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, sense perjuí del que establix la disposició primera.
  
5. Les facultats corresponents al titular del departament en matèria de patrimoni, segons el que disposa la Llei de Patrimoni de la Generalitat Valenciana vigent i la resta de normativa aplicable.
  
Tercer
  
La present delegació d'atribucions podrà ser revocada en qualsevol moment per l'òrgan delegant, de conformitat amb el que establix l'article 68.5 de la Llei de Govern Valencià, i l'article 13.6 de la Llei de Règim Jurídic de les Administracions Públiques i del Procediment Administratiu Comú.
  
Les atribucions delegades en la present orde podran ser advocades, en els termes i amb els requisits que establix l'article 14 de la llei esmentada.
  
Quart
  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, considerant-se dictades per l'òrgan delegant.
  
Les atribucions exercides per delegació no podran ser objecte de delegació en un altre òrgan.
  
DISPOSICIÓ DEROGATÒRIA
  
Són derogades totes les disposicions de rang igual o inferior que s'oposen al que establix la present orde.
  
DISPOSICIÓ FINAL
  
La present orde vigirà l'endemà de la publicació en el Diari Oficial de la Generalitat Valenciana.
  
València, 14 de juliol de 2003
  
El conseller de Presidència,